**Ministru kabineta noteikumu projekta**

**„Darbības programmas „Izaugsme un nodarbinātība” 4.3.1. specifiskā atbalsta mērķa „Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 4.3.1. specifiskā atbalsta mērķa „Veicināt energoefektivitāti un vietējo AER izmantošanu centralizētajā siltumapgādē” (turpmāk – Noteikumu projekts) otrajai projektu iesniegumu atlases kārtai (turpmāk – otrā atlases kārta) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 17.marta Informatīvajā ziņojumā “Par virzību uz indikatīvo valsts energoefektivitātes mērķi 2014.-2016.gadā saskaņā ar Eiropas Parlamenta un Padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/ES un 2010/30/ES un atceļ Direktīvas 2004/8/EK un 2006/32/EK” (turpmāk – Direktīva 2012/27/ES), norādīts, ka atbilstoši Direktīvas 2012/27/ES 3.panta prasībām noteiktais Latvijas indikatīvais valsts energoefektivitātes mērķis, pamatojoties uz gala enerģijas ietaupījumu 2020.gadā, ir 0,457 Mtoe (5 468 GWh). Energoefektivitātes uzlabošanai un atjaunojamo energoresursu (turpmāk – AER) izmantošanai centralizētajā siltumapgādē (turpmāk – CSA) ir būtiska loma Eiropas Savienības (turpmāk – ES) un Latvijas politikas dokumentos definēto mērķu energoefektivitātes jomā sasniegšanai.2014. gadā centralizēto siltumenerģiju pārdošanai ražoja 631 katlumājā ar 2 589,3 MW lielu uzstādīto jaudu (27,4% saražotās siltumenerģijas) un 175 koģenerācijas stacijās ar 3 476,1 MW lielu uzstādīto jaudu (72,6% saražotās siltumenerģijas). Latvijā kopumā 2013. gadā galapatērētājiem tika nodots 6027 GWh siltumenerģijas, 2014. gadā – 5871 GWh, 2015. gadā – 5861 GWh, kas liecina, ka galapatērētājiem nodotās siltumenerģijas daudzumam ir tendence samazināties.Latvijas klimatiskajos apstākļos siltumapgāde ir nozīmīga enerģētikas nozares sastāvdaļa, un tā tiek nodrošināta, izmantojot individuālo siltumapgādi, lokālo siltumapgādi un CSA. 2014. gadā decentralizētajās siltumapgādes sistēmās kopā tika patērēts 70% no kopējā siltumenerģijas galapatēriņa. Vienlaikus tieši CSA ir no resursu izmantošanas un vides aizsardzības viedokļa efektīvs risinājums.Būtiska daļa kurināmā CSA ir jāimportē – 2014. gadā 66% no katlumājās saražotās centralizētās siltumenerģijas tika saražota no dabasgāzes. Taču, saskaņā ar Ekonomikas ministrijas (turpmāk - EM) un Centrālās statistikas pārvaldes (turpmāk- CSP) rīcībā esošo informāciju, visi atjaunojamie energoresursi, kas tiek izmantoti siltumenerģijas ražošanai, ir vietējie energoresursi. Tomēr kopējā AER patēriņā ir vērojamas pozitīvas tendences, ko pierāda fakts, ka 2013. gadā AER patēriņa īpatsvars bijis 26,8%. Vēl viens fakts, kas pierāda, ka AER izmantošanā siltumenerģijas ražošanā vērojamas pozitīvas tendences, ir fakts, ka AER izmantojošu siltumavotu uzstādītā siltumenerģijas jauda laikā no 2008. līdz 2014. gadam ir pieaugusi par 885 MW, 2014.gadā sasniedzot 1 951 MW, tostarp 647 MW koģenerācijas stacijās un 1304 MW katlumājās. AER izmantojošu katlumāju jaudas pieaugums 2007.-2013. gada Eiropas Savienības (turpmāk - ES) fondu plānošanas periodā tika sekmēts, novirzot ne tikai ES fondu līdzekļus, bet arī Klimata pārmaiņu finanšu instrumenta finanšu līdzekļus.Analizējot kopējo situāciju CSA, kopumā iespējams izšķirt vairākas būtiskas problēmas. Pirmā ir jau minētais AER īpatsvars CSA. Otrkārt, 2014. gadā konstatētais vidējais katlumāju lietderības koeficients bija 76%, kas ir atkarīgs gan no CSA izmantotā kurināmā veida, gan siltumavotos esošo apkures katlu ekspluatācijas ilguma. Procentuāli lielākais uzstādītās jaudas īpatsvars šobrīd ir apkures katliem, kā ekspluatācijas ilgums ir mazāks par 10 gadiem, tomēr šādu katlu īpatsvars pret visiem CSA uzstādītajiem apkures katliem ir tikai 31,73%. Tā kā tiek pieņemts, ka vidējais apkures katla kalpošanas ilgums ir 10 – 15 gadi, var secināt, ka lielāko daļu jeb 68,27% CSA uzstādīto apkures katlu ir nepieciešams nomainīt. Savukārt, to apkures katlu jaudas īpatsvars, kā ekspluatācijas ilgums līdz 2020. gadam būs lielāks par 10 gadiem, un ko būs nepieciešams nomainīt, būs 84,62% no kopējās uzstādītās apkures katlu siltumjaudas.Treškārt, nepieciešams akcentēt siltumenerģijas pārvadi un tajā konstatētos siltumenerģijas zudumus. Latvijas CSA sistēma ir būvēta pirms vairāk kā 25 gadiem, tā ir novecojusi un joprojām ar ievērojamiem siltuma zudumiem. Kopējais siltumtīklu garums Latvijā ir apmēram 2 000 km, no kā 756 km ir Rīgas pilsētas siltumtīkli. Vidējie siltumenerģijas pārvades zudumi Latvijā 2013. gadā bijuši 1 003 GWh, bet 2014. gadā – 936 GWh. Pēdējos gados veiktie energoefektivitātes paaugstināšanas pasākumi ļāvuši vidējos siltumenerģijas zudumus tīklos kopumā samazināt no 14,3% siltumenerģijas zudumiem 2009. gadā līdz 13,1% siltumenerģijas zudumiem 2014. gadā. Latvijas reģionos konstatētie siltumenerģijas zudumi ir atšķirīgi, piemēram, Rīgas reģionā – 11,3%, Pierīgas reģionā – 14,1%, Vidzemes reģionā – 14,8%, Kurzemes reģionā – 13,1%, Zemgales reģionā – 13,2%, bet Latgales reģionā – 19,4%. Lielajās pilsētas siltuma zudumi 2014. gadā bija 9%, bet mazajās pilsētās - 16%. Joprojām ir atsevišķas apdzīvojamās vietas, kur siltuma zudumi sasniedz 35-38%.Ceturtkārt, tā ir nepieciešamība paplašināt CSA, jo CSA ir no resursu izmantošanas un vides aizsardzības viedokļa efektīvāks risinājums, nekā lokālā vai individuālā siltumapgāde. CSA ir energoefektīvākais siltumapgādes veids, ko plaši izmanto gan sabiedrisko, gan daudzdzīvokļu dzīvojamo ēku apsildei. Paplašinot CSA iespējami šādi ieguvumi:1. CO2 izmešu samazināšana un gaisa kvalitātes uzlabošana;
2. zaļās enerģijas integrēšana kopējā enerģijas tirgū;
3. fosilā kurināmā aizstāšana ar AER, tādējādi izmantojot prognozējamākus energoresursus, jo fosilo energoresursu tirgus ilgtermiņā ir neprognozējams;
4. atkarības no viena energoresursu piegādātāja mazināšana;
5. siltumenerģijas zudumu samazināšana CSA siltumavotā un CSA siltumavota efektivitātes paaugstināšana;
6. apdzīvotu vietu attīstība;
7. iespēja samazināt siltumapgādes pakalpojuma izmaksas tiem patērētājiem, kuri šobrīd izmanto lokālās siltumapgādes vai individuālās siltumapgādes pakalpojumus;
8. patērētājiem ērtāka siltumapgādes risinājuma piedāvāšana, nekā individuālā siltumapgāde (nav nepieciešama individuālu apkures tehnoloģiju uzstādīšana, individuāla kurināmā iegāde);
9. iespēja ilgtermiņā samazināt AER tehnoloģiju izmaksas.

Piektkārt, kā ļoti nozīmīgu problēmu var minēt saražotās siltumenerģijas nelietderīgu izmantošanu, ko iespējams risināt, ieviešot siltuma akumulācijas tehnoloģijas. Kopumā šīs tehnoloģijas izpēte Latvijā veikta jau no 20.gadsimta 80.gadiem, un tai ir vairāki risinājumi:1. veicot ģeotermālo izpēti, secināts, ka Latvijā tās ģeoloģisko īpatnību dēļ ir iespēja ierīkot pazemes ūdensbaseinus sezonas siltuma akumulācijai, ilgstoši saglabājot siltumenerģiju (šāda tipa ūdensbaseins Dānijā izvietots, piemēram, grants karjerā)[[1]](#footnote-1);
2. virszemes siltumenerģijas akumulācijas iekārtas izbūve pie koģenerācijas stacijām, ar kā palīdzību akumulēt to siltumenerģiju, kas tiek izsviesta apkārtējā vidē, koģenerācijas stacijai strādājot kondensācijas režīmā.

Uzstādot vai ierīkojot siltumenerģijas akumulācijas iekārtas, iespējams:1. ietaupīt siltumenerģijas ražošanai izmantoto kurināmā daudzumu;
2. būtiski samazināt CO2 izmešu daudzumu;
3. izmantot to siltumenerģiju, kas, koģenerācijas stacijai strādājot kondensācijas režīmā, tiek izviesta apkārtējā vidē;
4. padarīt tehniski un ekonomiski efektīvāku koģenerācijas energobloku darbību;
5. samazināt siltumenerģijas tarifu.

Augstāk minētie faktori – apkures katlu ekspluatācijas ilgums un to tehniskais stāvoklis, siltumenerģijas ražošanā izmantotā kurināmā veids, siltumenerģijas zudumi pārvades un sadales tīklos, saražotās siltumenerģijas nelietderīga izmantošana būtiski ietekmē galapatērētājiem piemēroto siltumenerģijas tarifu apmēru. Latvijā galapatērētājiem piemērotie siltumenerģijas tarifi būtiski atšķiras, piemēram, 2015.gadā vieni no zemākajiem siltumenerģijas tarifiem bija Ludzā, Mālpils novadā, Valkas novadā un Kuldīgā, kur gala lietotājs par vienu MWh maksāja līdz 50 *euro*. Savukārt vieni no augstākajiem siltumenerģijas tarifiem – Siguldā, Cēsīs, Lielvārdē un Grobiņas novadā, kur gala lietotājs par vienu MWh maksāja vairāk, kā 60 *euro.* Savukārt siltumenerģijas augstie tarifi un galapatērētāju maksātspēja noved pie pastāvīgiem un finansiāli apjomīgiem parādiem par siltumenerģiju. Republikas nozīmes pilsētās parāda par siltumenerģiju apmērs visās apkures sezonās kopā uz 01.09.2015. bija 17,7 miljoni *euro*, bet novadu pašvaldībās – 14,1 miljoni *euro*.CSA esošās situācijas analīze uzskatāmi parāda energoefektivitātes paaugstināšanas pasākumu nepieciešamību un specifiku. Ar detalizētu analīzi ir iespējams iepazīties izstrādātajā 4.3.1. specifiskā atbalsta mērķa (turpmāk – SAM 4.3.1.) “Veicināt energoefektivitāti un vietējo AER izmantošanu centralizētajā siltumapgādē” sākotnējā novērtējumā, kas līdz ar SAM 4.3.1. pirmās projektu iesniegumu atlases kritērijiem un to piemērošanas metodiku tika apstiprināti ar 2016.gada 15.novembra Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas lēmumu Nr.L-2016/59.1.SAM 4.3.1. ieviešana tiks veikta vismaz divās projektu iesniegumu atlases kārtās ar mērķi veicināt energoefektivitāti un vietējo atjaunojamo energoresursu izmantošanu centralizētajā siltumapgādē.SAM 4.3.1. īstenošanai plānotais kopējais attiecināmais Kohēzijas fonda finansējums ir 53 194 494 *euro*, savukārt īstenošanai pieejamais kopējais attiecināmais Kohēzijas fonda finansējums ir 49 903 526 *euro*. SAM 4.3.1. īstenošanai tiek piemērota finanšu rezerve 6,19% apmērā no plānotā kopējā attiecināmā finansējuma apmēra.SAM 4.3.1. otrās projektu atlases kārtas kopējais attiecināmais finansējums ir ne mazāks, kā 45 486 235 *euro*, tai skaitā Kohēzijas fonda finansējums – 18 194 494 *euro* un privātais finansējums – 27 291 741 *euro*.SAM 4.3.1. otrās projektu iesniegumu atlases kārtas īstenošanai pieejamais kopējais attiecināmais finansējums ir ne mazāks kā 37 259 815 *euro*, tai skaitā Kohēzijas fonda – 14 903 926 *euro* un privātais finansējums ne mazāks kā 22 355 889 *euro.*SAM 4.3.1. pirmās projektu iesniegumu atlases kārtas ietvaros netika piemērota SAM 4.3.1. paredzētā snieguma rezerve 6,19% apmērā (3 290 568 *euro*) no SAM 4.3.1. kopējā attiecināmā finansējuma. SAM 4.3.1. snieguma rezerve pilnā apmērā tiks piemērota SAM 4.3.1. otrās projektu iesniegumu atlases kārtas ietvaros. Lēmums par snieguma rezerves piešķiršanu tiks izvērtēts pēc 2018.gada 31.decembra.SAM 4.3.1. un otrās atlases kārtas ietvaros projekta iesniedzējs ir Latvijas Republikā reģistrēts komersants.Vienam projekta iesniedzējam un viņa saistītajām personām maksimāli pieejamais publiskā finansējuma apmērs 2014.-2020.gada plānošanas periodā SAM 4.3.1. ietvaros ir 8 000 000 *euro* (saistītās personas atbilst Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr.651/2014), 1.pielikuma 3.panta 3.punktā noteiktajai definīcijai).Otrās projektu iesniegumuatlases kārtas ietvaros maksimāli pieļaujamā atbalsta intensitāte no projekta kopējām attiecināmajām izmaksām ir:1. centralizētās siltumapgādes ražošanas avota efektivitātes paaugstināšanai – 40%;
2. siltumenerģijas pārvades un sadales sistēmas efektivitātes paaugstināšanai un paplašināšanai – 40%, bet tā nepārsniedz Komisijas regulas Nr.651/2014 46.panta 6.punktā noteikto ierobežojumu.

Atbalsts SAM 4.3.1. otrās projektu iesniegumu atlases kārtas ietvaros tiek sniegts granta veidā. Finansējuma saņēmējam būs pieejams avanss, kas nepārsniedz 90% no projektam piešķirtā Kohēzijas fonda finansējuma apjoma. Ja finansējuma saņēmējam tiks piešķirts avansa maksājums projekta īstenošanai, finansējuma saņēmējam būs jāiesniedz sadarbības iestādē maksājuma pieprasījumu piešķirtā avansa maksājuma apmērā sešu mēnešu laikā pēc avansa maksājuma saņemšanas.Atbalsts otrās atlases kārtas ietvaros tiek sniegts saskaņā ar Komisijas regulas Nr.651/2014 46.pantu “Ieguldījumu atbalsts energoefektīvai centralizētajai siltumapgādei un dzesēšanai”. Pašvaldības nav ierobežotas sniegt finansiālu atbalstu projekta īstenošanai, piemēram, galvojuma veidā, komersantiem, ja tas nepārsniedz Komisijas regulas Nr.651/2014 46.panta 3., 4. un 6.pantā noteiktos ierobežojumus.Otrās projektu iesniegumu atlases kārtas ietvaros atbalstāmās darbības: * siltumavota un pārvades, un sadales sistēmas rekonstrukcija un būvniecība, tai skaitā tehnoloģisko iekārtu iegāde un uzstādīšana;
* koģenerācijas stacijas pārbūve par centralizētās siltumapgādes ražošanas avotu, kas tiek darbināts ar atjaunojamiem energoresursiem;
* siltumenerģijas akumulācijas iekārtas uzstādīšana;
* projekta tehniskās dokumentācijas sagatavošana;
* projekta vadības un uzraudzības nodrošināšana.

Otrās projektu iesniegumu atlases kārtas ietvaros attiecināmās izmaksas attiecībā uz ražošanas avotu ir papildu izmaksas, kas nepieciešamas vienas vai vairāku ģenerētājvienību izbūvei, paplašināšanai un modernizācijai, lai tās darbotos kā energoefektīva centralizētās siltumapgādes sistēma salīdzinājumā ar konvencionālu ražošanas avotu. Ieguldījumi ir tādi, kas ir energoefektīvas siltumapgādes sistēmas neatņemam daļa. Energoefektīva centralizētā siltumapgādes sistēma atbilst Komisijas regulas Nr.651/2014 2.panta 124.punktā noteiktajam. Attiecināmo izmaksu aprēķinā kā konvencionāls ražošanas avots tiek uzskatīts ražošanas avots, kas tiek darbināts ar dabasgāzi. Konvencionāla ražošanas avota 1 MW jaudas uzstādīšanas vidējās izmaksas, balstoties uz esošo tirgus situāciju, ir 21 000 *euro*. Ja projekta ietvaros tiek veiktas investīcijas siltumenerģijas akumulācijas iekārtu uzstādīšanā, projekta iesniedzējam nepieciešams veikt aprēķinus, ar kādas jaudas siltumenerģijas avota (apkures katla) palīdzību iespējams saražot tādu siltumenerģijas daudzumu, kāds tiek saražots ar akumulācijas tvertnes palīdzību.Attiecībā uz ieguldījumiem atjaunojamo enerģijas avotu izmantošanā (Noteikumu projekta 23.5.apakšpunkts) norādām, ka komersantiem var tikt attiecinātas izmaksas, kas saistītas ar tādu jaunu sadedzināšanas iekārtu iegādi, kas atbilst Eiropas Parlamenta un Padomes direktīvā Nr.2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām noteiktajām prasībām. SAM 4.3.1. otrās projektu iesniegumu atlases kārtas ietvaros netiek attiecinātas izmaksas, kas saistītas ar esošo sadedzināšanas iekārtu aprīkošanu ar attīrīšanas tehnoloģijām.Attiecībā uz projekta iesniedzēja īpašumā, nomā vai koncesijā esošo tehnoloģisko iekārtu demontāžas izmaksām, ēku un būvju nojaukšanas izmaksām (Noteikumu projekta 23.6.2.apakšpunkts) un izmaksu attiecināšanu norādām, ka:* ja projekta ietvaros plānots veikt investīcijas centralizētās siltumapgādes ražošanas avotā, esošā siltumavota demontāžai atbalstu sniedz saskaņā ar Komisijas regulu Nr.1407/2013. Līdz ar to esošas būves demontāžu (neietverot būvlaukuma sagatavošanu) projekta iesniedzējam ir atļauts veikt pirms projekta iesnieguma iesniegšanas sadarbības iestādē;
* ja projekta ietvaros plānots veikt investīcijas siltumenerģijas pārvades un sadales sistēmā, esošo pārvades un sadales sistēmas posmu demontāžai atbalstu sniedz saskaņā ar Komisijas regulu Nr.651/2014. Līdz ar to esoša siltumenerģijas pārvades un sadales sistēmas posma demontāžu projekta iesniedzējam nav atļauts veikt pirms projekta iesnieguma iesniegšanas sadarbības iestādē.

Projekta ietvaros ir attiecināmas tādu tehnoloģisko pamatiekārtu izmaksas, kā: katli, katlu kurināmā padeves sistēmas, pelnu un izdedžu transportēšanas sistēmas, katlu cauruļu sistēmas, katlu noslēgarmatūra, mērinstrumenti, gaisa/dūmgāzu sistēmas, dūmgāzu attīrīšanas iekārtas, kurināmā noliktavas un padeves sistēmas, elektrosistēmas u.c., kā arī tādu palīgiekārtu izmaksas, kā: recirkulācijas sūkņi, deaeratori, noslēgarmatūra un regulējošā armatūra, ķīmiskās ūdens attīrīšanas iekārtas, putekļu un emisiju samazināšanas iekārtas, t.i. elektrostatiskie filtri, u.c.Centralizētās siltumapgādes ražošanas avota un pārvades un sadales sistēmas rekonstrukcijas un būvniecības izmaksas ietver zemes darbu, centralizētās siltumapgādes ražošanas avota ēku, kurināmā novietņu (šķeldas noliktavu, bedru un laukumu), dūmgāzu monitoringa sistēmu, kurināmā kvalitātes kontroles laboratoriju, šķeldas žāvēšanas iekārtas, pieslēgumu infrastruktūras (elektroapgāde, siltumapgāde, gāzes apgāde, ūdens un kanalizācija), u.c. izmaksas.Siltummezglu rekonstrukcijas un izbūves izmaksas projekta ietvaros ir attiecināmas tikai tad, ja siltummezgls ir projekta iesniedzēja īpašumā vai nomā uz termiņu, kas nav mazāks par 5 gadiem pēc noslēguma maksājuma veikšanas.Īstenojot projektu, finansējuma saņēmējs nodrošina, ka:* projekta dzīves cikla laikā atbalsta summa nepārsniedz starpību starp attiecināmajām izmaksām un pamatdarbības peļņu (no investīcijas), ja tiek veiktas investīcijas siltumenerģijas pārvades un sadales tīkla efektivitātes paaugstināšanā;
* projekta īstenošanas ietvaros nepieciešamās iepirkumu procedūras tiek veiktas saskaņā ar normatīvo aktu prasībām iepirkumu procedūras jomā;
* tiek īstenoti informācijas un publicitātes pasākumi;
* piecus gadus pēc noslēguma maksājuma veikšanas ik gadu līdz 31.janvārim sadarbības iestādei tiek iesniegts pārskats par sasniegtajiem rādītajiem;
* vismaz piecus gadus pēc noslēguma maksājuma veikšanas projektā veiktās investīcijas un radītie pamatlīdzekļi tiek izmantoti projektā paredzētajam mērķim;
* vismaz piecus gadus pēc noslēguma maksājuma veikšanas tiek nodrošināta veikto investīciju uzturēšana darba kārtībā, izmantojot finansējuma saņēmēja rīcībā esošus līdzekļus, kas nav saistīti ar publisku atbalstu;
* finansējuma saņēmēja grāmatvedības uzskaitē ir iespējams identificēt un pārbaudīt infrastruktūras siltumenerģijas pārvades un sadales sistēmas ekspluatācijas rezultātā iegūto faktisko peļņu no pamatdarbības;
* tiek glabāti dokumentu oriģināli vai to atvasinājumi ar juridisku spēku, kas pamato, kāda ir infrastruktūras ekspluatācijas rezultātā iegūtā faktiskā peļņa no pamatdarbības;
* sadarbības iestādei tiek nodrošināta pieeja infrastruktūras atrašanās vietai un iepriekšējā punktā minētajiem dokumentiem;
* tiek uzkrāta informācija par darba vietām, kas veicina vides kvalitātes saglabāšanu vai atjaunošanu, jeb zaļajām darba vietām, un preču, pakalpojumu un būvdarbu iepirkumiem, kur integrētas vides prasības.

Ja projekta ietvaros tiek veiktas investīcijas siltumenerģijas pārvades un sadales sistēmas efektivitātes paaugstināšanā un paplašināšanā, finansējuma saņēmējs nodrošina, ka veiktās investīcijas atbilst Komisijas regulas Nr. 651/2014 46.panta 6.punkta nosacījumiem: “Sadales tīkla atbalsta summa nepārsniedz starpību starp attiecināmajām izmaksām un pamatdarbības peļņu. Pamatdarbības peļņu atskaita no attiecināmajām izmaksām iepriekš vai izmanto atgūšanas mehānismu.” Ar pamatdarbības peļņu šajā gadījumā saprot neto peļņu no investīcijas. Neto peļņa no investīcijas ir visa ieguldījumu perioda pozitīvo un negatīvo naudas plūsmu starpība, diskontējot tās pašreizējā vērtībā (parasti izmantojot kapitāla izmaksas), tas ir, parastās peļņas normas, ko piemēro attiecīgais uzņēmums citos līdzīgos ieguldījuma projektos. Savukārt ar visu ieguldījumu periodu šajā gadījumā saprot visu pamatlīdzekļu un ilgtermiņa ieguldījumu nolietojuma periodu. Piemēram, ja projekta ietvaros tiek veikta siltumenerģijas pārvades un sadales sistēmas posma rekonstrukcija 1 km apmērā, un uzņēmumam piederošās siltumenerģijas pārvades un sadales sistēmas kopējais garums ir 30 km, peļņa projekta ietvaros tiek aprēķināta 1 km garajam posmam, kur veiktas investīcijas.Veicot investīcijas siltumenerģijas pārvades un sadales sistēmas efektivitātes paaugstināšanā un paplašināšanā, finansējuma saņēmējs nodrošina, ka:1. projekta iesniegumā tiek norādīts plānotās peļņas aprēķins visā pamatlīdzekļu un ilgtermiņa ieguldījumu nolietojuma periodā;
2. projekta dzīves cikla beigās tiek iesniegts aprēķins par peļņu, kas gūta no veiktās investīcijas. Ar projekta dzīves ciklu saprot pamatlīdzekļu un ilgtermiņa ieguldījumu nolietojuma periodu, jeb infrastruktūras, kur projekta ietvaros veiktas investīcijas, prognozēto ekspluatācijas laiku, ko finansējuma saņēmējs nosaka savā grāmatvedības uzskaitē atbilstoši Komisijas 2014.gada 3.marta Regulas Nr.480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu,  1.pielikumam;
3. ja tiek veiktas būtiskas izmaiņas īpašumtiesībās, piemēram, investīcija tiek pārdota, sadarbības iestāde tiek informēta par veiktajām izmaiņām, un tai tiek iesniegts aprēķins par peļņu, kas gūta no veiktās investīcijas. Starpība starp plānoto un faktisko peļņu, kas jāatmaksā sadarbības iestādei, tiek rēķināta, ņemot vērā projekta kopējo izmaksu procentuālo sadalījumu starp publisko finansējumu (valsts atbalsta elementu) un privātajām izmaksām (līdzfinansējumu).;
4. peļņa no projekta ietvaros veiktajām investīcijām nepārsniedz starpību starp attiecināmajām izmaksām un atbalsta summu;
5. ja peļņa no investīcijas pārsniedz starpību starp attiecināmajām izmaksām un atbalsta summu, sadarbības iestādei tiek veikta finansējuma atmaksa tādā apjomā, par kādu peļņa no investīcijas pārsniegusi starpību starp attiecināmajām izmaksām un atbalsta summu, bet nepārsniedzot projekta ietvaros izmaksātās atbalsta summas apmēru.

Projekta uzraudzība beidzas pēc pilnīgas finansējuma saņēmēja saistību izpildes pret sadarbības iestādi. Ja projektā tiek izmantots peļņas atgūšanas mehānisms, kas noteikts Komisijas regulas Nr.651/2014 46.panta 6.punktā, pilnīga finansējuma saņēmēja saistību izpilde nozīmē, ka finansējuma saņēmējs ir aprēķinājis visā projekta dzīves cikla laikā faktiski gūto peļņu, un, ja faktiskā peļņa no pamatdarbības ir lielāka nekā plānotā peļņa, finansējuma saņēmējs ir veicis peļņas atmaksu saskaņā ar sadarbības iestādes norādēm.SAM 4.3.1. otrās projektu iesniegumu atlases kārtas ietvaros finansējums netiks piešķirts:* jaunas koģenerācijas elektrostacijas būvniecībai, esoša siltumavota pārbūvei par koģenerācijas elektrostaciju;
* koģenerācijas stacijas rekonstrukcijai un efektivitātes paaugstināšanai, izņemot gadījumu, kad projekta ietvaros tiek veikta siltumenerģijas akumulācijas iekārtas uzstādīšana vai būvniecība;
* siltumenerģijas ražošanai izmantoto energoresursu konversijai no atjaunojamajiem uz fosilajiem energoresursiem;
* esošai sistēmai paralēlas gāzes piegādes vai siltumapgādes sistēmas izveidošanai vai atjaunošanai;
* siltumenerģijas ražošanai, izmantojot biogāzi.

Attiecībā uz siltumenerģijas ražošanu, izmantojot biogāzi, norādām, ka SAM 4.3.1. otrās projektu iesniegumu atlases kārtas ietvaros netiek atbalstītas investīcijas koģenerācijas elektroenerģijas staciju būvniecībā vai rekonstrukcijā, tai skaitā biogāzes koģenerācijas iekārtu iegādē un uzstādīšanā. Papildus norādām, ka atbalsts siltumenerģijas ražošanai, izmantojot biogāzi, netiks piešķirts, jo attiecīgais ieguldījumu veids tika atbalstīts 2007. – 2013.gada plānošanas perioda ietvaros, kā arī biogāzes stacijām tiek sniegts valsts atbalsts, piešķirot obligātā iepirkuma tiesības.Līdz 2023.gada 31.decembrim, atbilstoši darbības programmas “Izaugsme un nodarbinātība” noteiktajam plānots sasniegt šādus rezultāta rādītājus:* atjaunojamo energoresursu īpatsvars pārveidošanas sektorā saražotajā siltumenerģijā – 60%;
* kopējā atjaunojamo energoresursu siltumjauda centralizētajā siltumapgādē – 1 820 MW.

Līdz 2023.gada 31.decembrim, atbilstoši darbības programmas “Izaugsme un nodarbinātība” noteiktajam, otrās projektu iesniegumu atlases kārtas ietvaros plānots sasniegt šādus iznākuma rādītājus:* rekonstruēto siltumtīklu garums – 21 km;
* siltumenerģijas zudumu samazinājums rekonstruētajos siltumtīklos – 14 634 MWh/ gadā;
* atjaunojamo energoresursu izmantojošu siltumražošanas jaudu modernizācija un pieaugums centralizētajā siltumapgādē – 21 MW;
* no atjaunojamiem energoresursiem ražotā papildjauda – 8 MW;
* aprēķinātais siltumnīcefekta gāzu samazinājums gadā – 14 095 CO2 ekvivalenta tonnas.

Lai nodrošinātu pilnīgu SAM 4.3.1. un otrās projektu iesniegumu atlases kārtas ieviešanu un sasniegto rādītāju uzraudzību, finansējuma saņēmēji ik gadu līdz 31.janvārim sadarbības iestādē iesniegs pārskatus par sasniegtajiem rādītājiem, un atbildīgā iestāde veiks analīzi par sasniegto projektu un rezultātu progresu, izmantojot papildu iegūtos datus no *Lursoft*, projektu atskaitēm un Kohēzijas politikas fondu vadības informācijas sistēmas.Lai nodrošinātu SAM 4.3.1. otrās projektu iesniegumu atlases kārtas pieejamā finansējuma efektīvu apgūšanu un novērstu nelietderīgu finansējuma iesaldēšanu, atbildīgā iestāde veiks to projektu īstenošanas termiņa uzraudzību, par kā īstenošanu sadarbības iestāde būs noslēgusi līgumus.Tā kā SAM 4.3.1. otrās projektu iesniegumu atlases kārtas ietvaros atbalsts tiek sniegts saskaņā ar Komisijas regulu Nr.651/2014, dalībvalsts pienākums, atbilstoši Komisijas regulas Nr.651/2014 11.pantam, ir sniegt ar SAM īstenošanu saistīto informāciju Eiropas Komisijai.SAM 4.3.1. otrajai projektu iesniegumu atlases kārtai ir noteikta tieša pozitīva ietekme uz horizontālo prioritāti “Ilgtspējīga attīstība”, tādējādi kritēriju komplekts ir papildināts ar papildu kvalitātes kritērijiem, kā ietvaros projekta iesniedzējam, sniedzot atbilstošo informāciju par šīs prioritātes principu ievērošanu un tās veicināšanu, būs iespēja iegūt papildu 5 punktus katrā no noteiktajiem kvalitātes kritērijiem. Horizontālās prioritātes “Ilgtspējīga attīstība” ietvaros, atbilstoši Vides aizsardzības un reģionālās attīstības ministrijas izstrādātajai metodikai, tiek vērtēti divi principi – nodrošināto zaļo darba vietu skaits un zaļā iepirkuma izmantošana. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.3.1. un otrās atlases kārtas mērķa grupa ir siltumenerģijas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne Eiropas Savienības fondu vadībā iesaistītajām institūcijām.Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde.Noteikumu projekts paredz pozitīvu ietekmi uz tautsaimniecību, jo ar to tiek nodrošināts finansējums centralizētās siltumapgādes energoefektivitātes paaugstināšanai. |
| 3. | Administratīvo izmaksu monetārs novērtējums | ES fondu administrēšanas izmaksas sadarbības iestādei un atbildīgajai iestādei plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 |  3 000 000 |  6 000 000 |  5 903 926 |
| 2. Budžeta izdevumi: | 0 | 0 |  3 000 000 |  6 000 000 |  5 903 926 |
| 3. Finansiālā ietekme: | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | Nav attiecināms | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | SAM 4.3.1. otrās projektu iesniegumu atlases kārtas īstenošanu ir plānots uzsākt 2018.gadā, tādējādi plānots, ka izdevumu pozīcija veidosies 3 000 000 *euro* apmērā, projektu iesniedzējiem pieprasot pirmos avansa maksājumus. 2019.gadā plānotie izdevumi ir 6 000 000 *euro*, ko veido avansa maksājumi un starpposma maksājumi, un 2020.gadā izdevumi veido 5 903 526 *euro*.SAM 4.3.1. otrās projektu iesniegumu atlases kārtas ietvaros finansējums ir Kohēzijas fonda finansējums:1. centralizētās siltumapgādes ražošanas avota efektivitātes paaugstināšanai – 40%;
2. siltumenerģijas pārvades un sadales sistēmas efektivitātes paaugstināšanai un paplašināšanai – 40%, bet tas nepārsniedz Komisijas regulas Nr.651/2014 46.panta 6.punktā noteikto ierobežojumu.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem ir norādīts indikatīvi un var tikt precizēts pēc projektu apstiprināšanas SAM 4.3.1. otrās projektu iesniegumu atlases kārtas ietvaros. Projekta iesniedzējs projektā paredzētās darbības var uzsākt ar brīdi, kad sadarbības iestāde ir saņēmusi projekta iesniegumu, tādējādi arī izmaksu attiecināmības periods ir sākot ar dienu, kad projekts ir iesniegts sadarbības iestādē. Darbu sākums atbilst Komisijas regulas Nr.651/2014 2.panta 23.punkta nosacījumiem. Izņēmums ir tehniskās dokumentācijas izstrādes izmaksas (Noteikumu projekta 23.1. un 23.2. apakšpunkts), tehnoloģisko iekārtu demontāžas izmaksas un ēku un būvju nojaukšanas izmaksas, ja tiek veiktas investīcijas centralizētās siltumapgādes ražošanas avotā (Noteikumu projekta 23.6.2.apakšpunkts), ar projekta darbībām tieši saistīto publicitātes pasākumu izmaksas (Noteikumu projekta 23.7.apakšpunkts), kas var rasties arī pirms projekta iesniegšanas sadarbības iestādē, bet ne agrāk kā no 2017. gada 30. jūnija, bet šajā gadījumā tās tiek segtas saskaņā ar Komisijas regulu Nr. 1407/2013. Minētā prasība ir noteikta, ņemot vērā to, ka tehniskās dokumentācijas izstrāde ir sarežģīts un laikietilpīgs process. Komersantiem jau šobrīd ir pieejami SAM 4.3.1. otrās projektu iesniegumu atlases kārtas projektu iesniegumu vērtēšanas kritēriji un to piemērošanas metodika, tādējādi ir paredzams, ka darbs pie tehniskās dokumentācijas izstrādes tiks nodrošināts jau šobrīd, lai brīdī, kad tiks izsludināta SAM 4.3.1. otrā projektu iesniegumu atlase, dokumentācija būtu savlaicīgi un kvalitatīvi izstrādāta.Finanšu ministrija pēc projekta apstiprināšanas, pamatojoties uz Centrālās finanšu un līgumu aģentūras, kā sadarbības iestādes, sniegto informāciju sagatavos pieprasījumu pārdalīt finansējumu no 74.resora ”Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” atbilstoši plānotajām naudas plūsmām projekta īstenošanai, tajā skaitā avansa maksājumiem.Ja Noteikumu projekta 56.punktā minētās funkcijas īstenošana pārsniedz ES fondu 2014.–2020.gada plānošanas perioda Tehniskās palīdzības projektu īstenošanas laiku, jautājums par nepieciešamo valsts budžeta finansējumu funkcijas īstenošanai ir skatāms kārtējā valsts budžeta sagatavošanas procesā, ievērojot valsts budžeta finansiālās iespējas. |

Anotācijas IV sadaļa – noteikumu projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr. 651/2014);
2. Komisijas 2013.gada 18.decembra Regula (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr. L 352/1) (turpmāk – Komisijas regula Nr.1407/2013);
3. Eiropas Parlamenta un Padomes 2013.gada 17.decembra Regula Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013).
 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šāda Eiropas Savienības tiesību aktu prasības: 1. Komisijas regula Nr.651/2014;
2. Komisijas regula Nr.1407/2013;
3. Eiropas Parlamenta un Padomes regula Nr.1303/2013.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 1.panta 2. un 3.punkts, un 4.punkta a), b) un c)apakšpunkti | Noteikumu projekta 13.2.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 18.punkts | Vispārīga atsauce Noteikumu projekta 13.2.apakšpunktā | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 1.pants | Noteikumu projekta 13.3.apakšpunkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 124.punkts | Noteikumu projekta 18.punkts | *Ieviesta pilnībā* | *Neparedz stingrākas prasības* |
| Eiropas Parlamenta un Padomes regulas Nr.1303/2013 XII pielikuma 2.2.sadaļa | Noteikumu projekta 37.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.panta 2., 3., 5. un 6.punkts | Vispārīga atsauce Noteikumu projekta 40.punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.panta 2.punkts | Vispārīga atsauce Noteikumu projekta 40.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 2.panta 124.punkts | Vispārīga atsauce Noteikumu projekta 41.punktā | *Ieviesta pilnībā* | *Neparedz stingrākas prasības* |
| Komisijas regulas Nr. 651/2014 46.panta 5. un 6.punkts | Noteikumu projekta 42.punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 43.punktā | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 44.punktā | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 45.punktā | *Ieviesta pilnībā* | *Neparedz stingrākas prasības* |
| Komisijas regula Nr.651/2014 | Vispārīga atsauce Noteikumu projekta 46.punktā | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 2.punkts | Noteikumu projekta 47.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 3.panta 8. un 9.punkts | Noteikumu projekta 47.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 2.panta 2.punkts | Noteikumu projekta 47.punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 49.punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.panta 3., 4. un 6.punkts | Noteikumu projekta 49.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 8.panta 4.punkts | Noteikumu projekta 50.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.panta 3., 4. un 6.punkts | Noteikumu projekta 50.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 12.pants | Noteikumu projekta 51.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 4.punkts | Noteikumu projekta 51.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 9.panta 1. un 4.punkts | Noteikumu projekta 52.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 3.punkts | Vispārīga atsauce Noteikumu projekta 53.punktā | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 6.panta 1.punkts | Noteikumu projekta 53.punkts | *Ieviesta pilnībā* | *Neparedz stingrākas prasības* |
| Komisijas regula Nr.1407/2013 | Vispārīga atsauce Noteikumu projekta 54.punktā | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 8.pants | Noteikumu projekta 54.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.pants | Vispārīga atsauce Noteikumu projekta 55.punktā | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 59.pants | Noteikumu projekta 55.punkts | *Ieviesta pilnībā* | *Neparedz stingrākas prasības* |
| Komisijas regulas Nr.651/2014 46.panta 6.punkts | Vispārīga atsauce Noteikumu projekta 56.punktā | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas Regulas Nr.651/2014 11.pantu Eiropas Komisijai 20 darba dienu laikā pēc šī Ministru kabineta Noteikumu projekta spēkā stāšanās ir jānosūta kopsavilkuma informācija par šo atbalsta pasākumu. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par Noteikumu projektu un par tā virzību.Noteikumu projekts tiks izsludināts Valsts sekretāru sanāksmē, tā saskaņošanas procesā tiks iesaistītas ministrijas un ieinteresētie sadarbības partneri. |
| 2. | Sabiedrības līdzdalība projekta izstrādē | SAM 4.3.1. otrās projektu iesniegumu atlases kārtas projektu iesniegumu vērtēšanas kritēriji tiks apstiprināti ar Eiropas Savienības struktūrfondu un Kohēzijas fonda 2014.-2020. gada plānošanas perioda Uzraudzības komitejas lēmumu. Uzraudzības komitejas sastāvā ir iekļauti sociālie, valsts, nevalstiskā sektora un reģionālie partneri. |
| 3. | Sabiedrības līdzdalības rezultāti | Izstrādāti šādi dokumenti:1. SAM 4.3.1. otrās atlases kārtas projektu iesniegumu vērtēšanas kritēriji un to piemērošanas metodika, kas tiks apstiprināti ar Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas lēmumu.
2. Noteikumu projekts, kas tiks izsludināts Valsts sekretāru sanāksmē un tiek virzīts saskaņošanai. Saskaņošanas procesā ir iesaistīti sociālie, valsts, nevalstiskā sektora un reģionālie partneri.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav.  |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

03.05.2017 09:20

5270

Līva Immermane

Tel.: 67013131

e-pasts: Liva.Immermane@em.gov.lv

1. Rubīna, M. Ceturtās paaudzes siltumapgāde – nozīmīgs virziens centralizētās siltumapgādes attīstībai. Enerģija un pasaule. 2016/6.; 36.-39.lpp. [↑](#footnote-ref-1)